|  |  |
| --- | --- |
|  |  |

HÍRLEVÉL

2024. január

Save the date! – HUPHAR2024

„Év gyógyszere 2023” pályázat

Fiatal Farmakológus Kutatói Pályázat

Folytatódik az MFT webinar sorozat

MFT különdíjasok a TDK konferenciákon

Tagdíjfizetési emlékeztető

Állásbörze a honlapon

Kiemelt támogatónk lett

Save the date! - HUPHAR 2024, EPHAR 2024, EACPT kongresszus

2024. június 5-7. között rendezzük Mátraházán az MFT jövő évi kongresszusát külföldi farmakológus társaságok részvételével. Kérjük tagjainkat, hogy jegyezzék fel az időpontot, folyamatosan jelentkezünk a részletekkel, melyeket a konferencia honlapján, a <https://huphar.org/huphar2024/> weboldalon is közzé teszünk.

2024. június 23-26. között Athénban az EPHAR kongresszust rendezik, tagjainkat a minél nagyobb létszámú részvételre buzdítjuk. A programot is meg tudják tekinteni a <https://ephar2024.org/> oldalon.

2024. június 8-11. között Rotterdamban rendezik az EACPT kongresszusát. Részletek a <https://eacpt2024.org/> weblapon.

„Év gyógyszere 2023” pályázat

Kiírásra került az „Év gyógyszere 2023” pályázat, melyre már várjuk a jelentkezéseket. Pályázni 3 kategóriában lehet: „gyógyszer”, „gyógyszer-orvostechnikai eszköz kombináció”, illetve „innovatív követő gyógyszer” kategóriákban olyan készítménnyel, amely az EU-ban és/vagy Magyarországon forgalomba hozatali engedéllyel rendelkezik (az engedélyt 2018. január 1. és 2023. január 1. közötti dátummal állították ki). A pályázat benyújtási határideje: 2024. január 15.

A pályázati kiírás részletesen az alábbi weboldalon olvasható: <https://huphar.org/ev-gyogyszere-palyazat-2023/>

Fiatal Farmakológus Kutatói Pályázat – meghosszabbított benyújtási határidő

Meghosszabbításra került a "Fiatal Farmakológus Kutatói Pályázat - 2023" benyújtási határideje meghosszabbításra került: 2024. január 31-re.

A magyar vagy angol nyelvű pályamű alapját 2023-ban publikált vagy közlésre elfogadott elsőszerzős (vagy megosztott elsőszerzős) kísérletes vagy klinikai farmakológiai tárgyú közlemény képezheti. Röviden (max. 1-2 oldalban) ismertesse a kutatás célját, eredményeit, azok tudományos jelentőségét, esetleges további hasznosíthatóságát, egyértelműen megjelölve és kiemelve a pályázó saját munkáját a teljes projektben.

Az első helyezést nyert pályamű szerzője 150.000, a második helyezett 100.000, illetve a harmadik helyezett 50.000 Ft pénzjutalomban részesül. A részletes pályázati kiírás weboldalunkon olvasható: <https://huphar.org/mft-fiatal-farmakologus-kutatoi-palyazat-2023/>

Folytatódik az MFT nemzetközi webinar sorozata

Minden hónap első keddjén 15.30-tól szervezzük az MFT webinar series tudományos előadássorozatát. A sorozat következő állomása 2024. február 9-én lesz, Prof. Dr. Miriam Cortese-Krott, Head of the Myocardial Infarction Research Laboratory, Medical Faculty, Heinrich-Heine-University „The unexpected role of RBCs in regulation of vascular tone and blood pressure.” címmel tart előadást.

MFT különdíjasok a szegedi és pécsi TDK konferencián

A Szegedi Tudományegyetem Szent-Györgyi Albert Orvostudományi Kar, a Fogorvostudományi Kar, a Gyógyszerésztudományi Kar és az Egészségtudományi és Szociális Képzési Kar 2023. november 14-17. között rendezte a helyi Orvos- és Egészségtudományi TDK Konferenciát. A Magyar Kísérletes és Klinikai Farmakológiai Társaság díját a következő hallgatók nyerték el:

Teslér Ákos, SZAOK VI. évf. Előadás címe: Az aquaporin-4 csatorna farmakológiai modulációja protektív az iszkémiás stroke egér modelljébe

Zsigmond Anna, SZAOK V. évf. Előadás címe: A nimodipin protektív a terjedő depolarizációval és az idegszöveti gyulladással szemben

A Pécsi Tudományegyetem Általános Orvostudományi Kar, Gyógyszerésztudományi Kar pedig 2023. november 22-23. között rendezte a TDK Konferenciát, melyen az MFT különdíját megosztva két hallgató nyerte:

Török Izabella (Farmakológiai és Farmakoterápiai Intézet), előadásának címe: A centrális projekciójú Edinger-Westphal mag vizsgálata krónikus alkohol fogyasztás egérmodelljében (témavezető: Dr. Kormos Viktória);

Szabados András (Farmakológiai és Farmakoterápiai Intézet), előadásának címe: Új, több támadáspontú gyógyszerjelölt (SzV-1287) gátló hatása akut légúti gyulladás egérmodelljében (Témavezető: Dr. Csekő Kata, Prof. Dr. Helyes Zsuzsanna).

A díjazottaknak sok szeretettel gratulálunk, további szakmai pályafutásunkhoz pedig sok sikert és jó egészséget kívánunk.

Tagdíj fizetési emlékeztető!

Ezúton tájékoztatjuk tagjainkat, hogy Társaságunk éves tagdíja 2024. január 1-től a legutóbbi rendkívüli közgyűlés határozata értelmében 8000 Ft-ra emelkedett, kérnénk tagjainkat, hogy a 2023. évi tagdíjat már az emelet összeggel utalják. A rendszeres beszedési megbízással rendelkező tagjainkat is kérnénk, hogy frissítsék az utalás összegét. Emellett kérnénk tagjainkat, hogy ellenőrizzék regisztrációjukat, amennyiben szükséges, pótolják a 2022. évi tagdíj befizetését**.**

**Ismét megkérjük tagjainkat, hogy a** [**www.huphar.org**](http://www.huphar.org) **oldalon, mindenki lépjen be személyes profiljába és ellenőrizze - különös tekintettel a használatban lévő e-mail címekre -**, illetve itt van lehetőségük kiválasztani azt a legfeljebb három szekciót, melyekhez csatlakozni kívánnak.

Álláshirdetések a honlapon

Új lehetőséggel bővült társaságunk honlapja, ezentúl lehetőség van gyógyszeripari és egyetemi álláshirdetések elhelyezésére is. A lehetőséget pártoló tagjainknak, illetve az orvos- és gyógyszerészképző egyetemeknek térítésmentesen biztosítjuk.

Kiemelt támogatónk lett

A legutóbbi Hírlevél megjelenése óta kiemelt támogatónk lett a Pfizer Kft. Ezúton is köszönjük támogatásukat. Várjuk további pártoló tagjaink jelentkezését.